Татарстан Республикасы Милли музеена-126 яшь (ПРОГРАММА)

	Бүген Татарстан Республикасы Милли музеена 126 ел тула. Бу уңайдан музей барлык казанлыларны һәм башкала кунакларын «Кремль урамында яз» дип аталган бәйрәм чараларына чакыра.	 Бәйрәм программасы 12.00 сәгатьтә кече яшьтәге мәктәп балалары өчен "Музей. Әйдәгез, танышыйк!” дип аталган чарадан башланып китәчәк. Әлеге сәяхәт вакытында яшь катнашучылар музей һөнәрләренең нигезләре белән танышачаклар, коллекционер һәм археологның нәрсә белән шөгыльләнүләрен беләчәкләр, уен формасында туган як тарихын өйрәнәчәкләр. 

13.30 сәгатьтә музыка сөючеләрне Казан консерваториясеннән котлау көтә. Кунаклар өчен Шамил Монасыйпов җитәкчелегендәге Татарстан Республикасының дәүләт кыллы квартеты һәм баянчылар дуэты чыгыш ясаячак.

14.00 сәгатьтә 2020 елда музей коллекциясен тулыландырган иң гадәти булмаган экспонатлар парады узачак, ә 15.00 дә исә Милли музей «Тарихи дефиле»  дип аталган чара тәкъдим итәчәк. Анда Идел буе халыклары костюмнары һәм узган чорларның хәрби киемнәре күрсәтеләчәк. Һәр костюм презентациясе тарихи белешмә белән үрелеп барачак.

Белешмәләр өчен телефон: +7 (843) 292-89-84 
	---	
Милли Музей

	№ --- | 05.04.2021	


